ΓΡΑΠΤΗ ΕΡΩΤΗΣΗ P-3175/00

υποβολή: Mariotto Segni (UEN) προς την Επιτροπή

(4 Οκτωβρίου 2000)

Θέμα: Καταρροϊκός πυρετός των προβατοειδών (blue tongue)

Διαπιστώνοντας τη σοβαρή κατάσταση στην οποία βρίσκεται ο ζωοτεχνικός τομέας της Σαρδηνίας λόγω της ανησυχητικής διάδοσης του καταρροϊκού πυρετού των προβατοειδών, που είναι γνωστός ως blue tongue, και των σημαντικών ζημιών που μπορεί να προκύψουν στις εκτροφές προβατοειδών, αυγοειδών και βοοειδών καθώς και στην άγρια πανίδα που είναι ευαίσθητη στις μολύνσεις από ιούς,

Λαμβάνονταςπόψη ότι η διάδοση αυτού του ιούπήρξε ταχύτατη και ότι θα μπορούσε να μολύνει σύντομα και άλλες περιφέρειες της ΕΕ όπως η Κορσική,

Λαμβάνονταςπόψη ότι ήδη έχουν σφαγεί περισσότερα από 33 000 ζώα,

Λαμβάνονταςπόψη ότι στο παρελθόν η Ευρωπαϊκή Επιτροπή στο πλαίσιο του κτηνιατρικού κονδυλίου έκτακτης ανάγκης του ΕΓΤΠΕ μερίμνησε για την οικονομική ενίσχυση των περιοχών που επλήγησαν από καταστροφή της ίδιας φύσεως προκειμένου να περιορισθούν οι ζημίες που οφείλονται στη διάδοση, ναποστηριχθεί η επιστημονική έρευνα για την ανακάλυψη εμβολίων και να αποζημιωθούν οι κτηνοτρόφοι για τις ζημίες πουπέστησαν από τη σφαγή των ζώων,

Λαμβάνονταςπόψη την κατάσταση ιδιαίτερης έκτακτης ανάγκης στην οποία βρίσκεται η Σαρδηνία, ερωτάται η Επιτροπή:

- ποιες συγκεκριμένες πρωτοβουλίες βρίσκονται επί του παρόντοςπό μελέτη για την αναχαίτιση αυτού του ιού;

- ποια μέτρα προβλέπονται για την οικονομική αποκατάσταση των ζημιών που προέρχονται από τη σφαγή των ζώων, από τη μείωση του εισοδήματος και από την ανασύσταση του ζωϊκού κεφαλαίου;

- με ποιο τρόπο σκοπεύει να ισορροπήσει εκ νέου την αγορά του τυροκομικού τομέα και του πρόβειου κρέατος;

- με ποιο τρόπο θα ενισχύσει την επιστημονική έρευνα για να αποφευχθούν ανεπανόρθωτες ζημίες στο εσωτερικό ολόκληρης της επικράτειας της Ένωσης;

Απάντηση του κ. Byrne εξ ονόματος της Επιτροπής

(10 Νοεμβρίου 2000)

Η Επιτροπή παρακολουθεί με προσοχή την επιδημία καταρροϊκού πυρετού των προβάτων που έχει εκδηλωθεί στη Σαρδηνία από το τέλος του Αυγούστου 2000.

Ο καταρροϊκός πυρετός των προβάτων που είχε εξαφανιστεί από την Ευρώπη τα τελευταία 20 χρόνια έκανε και πάλι την εμφάνισή του το 1998 στη νήσο Ρόδο. Κατά τη διάρκεια του 1999, η νόσος εξαπλώθηκε σε σημαντικό τμήμα της Ελλάδας και στη νότια Βουλγαρία. Στα τέλη του ιδίου έτους, εστίες της νόσου εκδηλώθηκαν στην Τυνησία.

Η κατάσταση αυτή οδήγησε την Επιτροπή στην ανάληψη μιας σειράς πρωτοβουλιών στον κανονιστικό τομέα όπως και στον τομέα της έρευνας.

Στον κανονιστικό τομέα έχει ήδηποβληθεί στο Συμβούλιο, από το περασμένο έτος, πρόταση οδηγίας του Συμβουλίου για τη θέσπιση ειδικών διατάξεων σχετικά με τα μέτρα καταπολέμησης και εξάλειψης του καταρροϊκού πυρετού των προβάτων(1). Το κείμενο αυτό ενδέχεται να εγκριθεί σύντομα, στη διάρκεια της γαλλικής προεδρίας. Όσον αφορά τα μέτρα για την πρόληψη της εξάπλωσης της επιδημίας σε άλλες περιοχές, έχουν ληφθεί μέτρα για τον περιορισμό της μετακίνησης ζώων των ειδών που είναι δυνατόν να προσβληθούν από τη νόσο αυτή. Όσον αφορά τη χρηματοδοτική συμμετοχή της Κοινότητας στις ζημίες που προκάλεσε η επιδημία στη Σαρδηνία, θα εξεταστεί στο πλαίσιο της απόφασης του Συμβουλίου αριθ. 90/424/ΕΟΚ της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(2), σύμφωνα με την ίδια διαδικασία με αυτήν που ακολουθήθηκε για την Ελλάδα.

Στον τομέα της έρευνας, ζητήθηκε η γνώμη της επιστημονικής επιτροπής σχετικά με τη δυνατότητα εμβολιασμού με το μοναδικό εμβόλιο που κυκλοφορεί επί του παρόντος στην αγορά, το οποίο είναι ένα εξασθενημένο εμβόλιο που παράγεται από εργαστήριο της Νοτίου Αφρικής. Σχετικά με το κρίσιμο αυτό ερώτημα, η Επιτροπή

τάχθηκεπέρ του εμβολιασμού με το εν λόγω εμβόλιο όταν η νόσος αποκτά ενδημικό χαρακτήρα λόγω της απουσίας ψυχρής εποχής επαρκούς διαρκείας για τη διακοπή του κύκλου της νόσου. Μετά τη γνωμοδότηση αυτή, η Επιτροπή δημιούργησε δύο τράπεζες εμβολίων: μία για την Ελλάδα (τρεις ορότυποι) και μία για τη νοτιοδυτική Ευρώπη (ένας μόνο ορότυπος).

Η επιστημονική επιτροπή εξέφρασε επίσης την επιθυμία να συμπληρωθούν οι έρευνες σχετικά με το εμβόλιο που παράγεται στη Νότιο Αφρική, ιδίως όσον αφορά την χρησιμοποίησή του στα είδη για τα οποία δεν προοριζόταν αρχικά (βοοειδή και αιγοπρόβατα). Η Επιτροπή προκήρυξε, για το σκοπό αυτό, διαγωνισμό προκειμένου ναποβληθούν προτάσεις σχετικά με το θέμα αυτό από τους ενδιαφερόμενους φορείς. Η επιστημονική επιτροπή πρότεινε να ενθαρρυνθούν οι έρευνες για εμβόλια νέας γενιάς και να διατεθούν τα απαιτούμενα κεφάλαια για το σκοπό αυτό. Σχετικά με το θέμα αυτό η Επιτροπή αναλαμβάνει τη δέσμευση να στηρίξει κάθε επαρκώς αιτιολογημένο αίτημα σχετικά με την εφαρμογή προγραμμάτων έρευνας που θα διευκολύνουν τη δημιουργία και την εμπορία νέου εμβολίου που δεν θα παρουσιάζει τα μειονεκτήματα του εξασθενημένου εμβολίου που έχει τεθεί σε κυκλοφορία από τη Νότιο Αφρική. Τέλος, η Επιτροπή ενέκρινε ένα σημαντικό σχέδιο έρευνας για την επικαιροποίηση των διαθέσιμων στοιχείων σχετικά με τον πληθυσμό των φορέων στις περιοχές της Μεσογείου οι οποίες αποτελούσαν, μέχρι τον Αύγουστο 2000, το κύριο μέτωπο της επιδημίας.

Η Επιτροπή προσπάθησε λοιπόν να εξετάσει όλα τα στοιχεία που θα μπορούσαν να δώσουν μία απάντηση στα ερωτήματα που έχουν τεθεί με την άνευ προηγουμένου και ιδιαίτερα ανησυχητική αυτή επιδημία. Η Επιτροπή θα καταβάλει κάθε δυνατή προσπάθεια, σε συνεργασία με τις ιταλικές αρχές, προκειμένου να αντιμετωπιστούν με τον καλύτερο δυνατό τρόπο τα προβλήματα που αντιμετωπίζουν οι κτηνοτρόφοι στη Σαρδηνία.

Η Επιτροπή θα προβεί σε αξιολόγηση των επιπτώσεων της νόσου στον τομέα των αιγοπροβάτων. Σύμφωνα με το άρθρο 21 του κανονισμού (ΕΚ) αριθ. 2467/98 περί κοινής οργάνωσης των αγορών στον τομέα του προβείου και αιγείου κρέατος(3), είναι δυνατόν να ληφθούν έκτακτα μέτρα για τη στήριξη της αγοράς που επηρεάζεται αρνητικά από τον περιορισμό των κινήσεων λόγω της εφαρμογής μέτρων για την πρόληψη της εξάπλωσης μιας επιδημίας.

(1) ΕΕ C 342 E της 30.11.1999.

(2) ΕΕ L 224 της 18.8.1990.

(3) ΕΕ L 312 της 20.11.1998.